**Navodila za delo, zgodovina 8.b, torek 24. 3. 2020**

Pozdravljene učenke, pozdravljeni učenci. Dobrodošli v novem tednu pouka na daljavo.

**Upam, da ste uspeli utrditi znanje s pomočjo ponovitve v DZ in, da ste si zapisali morebitne nejasnosti.**

Današnjo uro bomo posvetili izbirni vsebini o baroku.

**BAROK, UČ STR. 81, 82, 83; MOJA ZGODBA 84, 85; ZVEZEK**

**Vzemi zvezek,** zapiši **naslov barok**. Napiši vsaj tri asociacije v povezavi z barokom.

Najverjetneje takoj pomisliš na kič, pretirano okrasje, okrogle linije, žamet, pozlato, škrlat; se še spominjaš Feničanov (polž mureks). Nič čudnega, saj beseda barok izhaja iz portugalske besede barocco, kar pomeni biser nepravilne oblike. Izvor besede zapiši v zvezek.

Pri asociacijah pa dopiši še balet in opera. Zanimivost, v času Ludvika XIV. so balet izvajali celo na konjih.

**Zakaj so sežigali čarovnice, UČ str. 81** (Vprašanja prepiši v zvezek in nanje odgovori s pomočjo učbenika.)

1. Zakaj so ljudje v srednjem veku verjeli v čarovnice, uroke in hudiča?
2. Kdo je podpihoval vraževerje?
3. Česa so obtoževali čarovnice?
4. Koga so v 16. in 17. stoletju obtožili čarovništva? Kakšne lastnosti so pripisovali čarovnici?
5. So tudi na slovenskem preganjali čarovnice? Kje so imele shajališča?
6. Kdaj so se čarovniški procesi prenehali?

Preglej tudi slikovno gradivo in odgovori.

1. Kakšna je bila usoda žensk, obsojenih čarovništva.

**Baročni umetniki so se prepustili domišljiji in čustvom, UČ str. 82, 83** (Vprašanja prepiši v zvezek in nanje odgovori s pomočjo učbenika.)

1. Zapiši značilnosti umetnostnega sloga, ki se je pojavil v 16. stoletju.
2. S katerim gibanjem v cerkvi sovpada barok? Zapiši značilnosti baročne cerkve.
3. Katera umetniška zvrst se je razvijala? Predstavniki.
4. Razloži pojem pasijonske igre.
5. V katero umetniško obdobje preide barok, kdaj?

Na spletu poišči informacije in posnetke o Škofjeloškem pasijonu. Nekaj podatkov zapiši pod točko 6.

1. Škofjeloški pasijon.

**Barok se je razširil tudi v slovenskih deželah, UČ str. 83** (Vprašanja prepiši v zvezek in nanje odgovori s pomočjo učbenika.)

1. Iz katere države se je na slovensko razširil barok?
2. Kakšne so bile spremembe v cerkveni/sakralni arhitekturi?
3. Kakšno podobo so dobivale stavbe plemičev in bogatejših meščanov?
4. Kateri pomembni ustanovi sta v tem času nastali v Ljubljani?
5. S kakšnim namenom sta bili ustanovljeni? Kdo so bili njuni člani?

**Preberi mojo zgodbo Janeza Vajkarda Valvazorja v UČ na str. 84 in 85 in v zvezek zapiši sledeča razmišljanja:**

1. Zakaj lahko rečemo, da je bil Valvazor učen mož?
2. Kako bi označil znanje ljudi v 17. stol. ? Utemelji.
3. Zapiši nekatere značilnosti dežele Kranjske in njenih prebivalcev ki jih je opisoval Valvazor.

Želim ti uspešno delo in pazi na svoje zdravje.

Učiteljica Darja Skopec